als_Latn dik_Latn sag_Latn
Rafael Nadal mbetet mbret në tenis. Spanjolli që edhe pse nuk ka fituar asgjë pas triumfit në US Open, vazhdon të ruajë pozitat në krye të klasifikimit.
Rafael Nadal mbetet mbret në tenis. Spanjolli që edhe pse nuk ka fituar asgjë pas triumfit në US Open, vazhdon të ruajë pozitat në krye të klasifikimit të përgjithshëm ATP me 11.670 pikë, i ndjekur nga Djokovic me 11.120 dhe David Ferrer me 6600. Ndryshime nuk ka as në vendin e katërt që mbahet nga Andy Murray, ndërsa dhjetëshen e parë e plotësojnë Juan Martin Del Potro, Roger Federer, Tomas Berdych, Stanislav Wawrinka, Wilfried Tsonga e Richard Gasquet. E njëjta situatë paraqitet edhe në klasifikimin e përgjithshëm të femrave ku Serena Williams forcon pozitat në krye pas suksesit në Mastersin e Stambollit ku mundi në finale kinezen Li Na.
Amerikania ka grumbulluar plot 13.260 pikë, e ndjekur nga bjellorusja Victoria Azarenka që ruan pozitat e vendit të dytë. Kinezja Li Na fiton dy pozicione duke u ngjitur në shkallën më të lartë të podiumit, ndërsa Maria Sharapova zbret një vend më poshtë duke zbritur në vendin e katërt. Një pozicion humbet edhe Agnieszka Radwanska, e cila ndiqet nga Petra Kvitova, Sara Errani, Jelena Jankovic, Angelique Kerber dhe Caroline Wozniacki.
als_Latn als_Latn als_Latn